Somnis, portes a altres mons.
Somnis, finestres obertes al futur.
Somnis, obres de surrealisme involuntari.
Somnis de comunicació amb els déus.
Somnis de camí profund a l'autoconeixement.
Hi ha de molts tipus!
Però com, quan i per què es produeixen?
Aquí respondrem a totes les vostres preguntes.
Avui, a El Pou de Tales
parlarem sobre el regne de la nit,
el món dels somnis.
Si t'agrada el misteri, estàs a casa teva!
Mira aquest edifici!
Hi ha un tresor per a tu.
- Per mi?
Al capdamunt de l'edifici, un tresor per a tu...
Podràs ser ric per sempre!
A veure, què feies a l'edifici?
A un somni que he tingut dormint al parc,
m'han dit que al capdamunt d'aquell edifici
trobaria un tresor. I m'ho he cregut.
Als somnis, no se'ls hi ha de fer cas.
Jo també somio, a vegades, amb un personatge estrany
que em parla d'un tresor enterrat a un parc
on hi ha una guineu de metall.
Però no se m'acut sortir al carrer i posar-me a cavar.
Una guineu de metall!
Vinga va! Ves tirant que tenim feina!
D'acord!
-M'ha agradat molt! I a tu? -Ha sigut estrany.
Els somnis són estranys.
Sabries explicar-me que són?
T'ho puc explicar des del punt de vista fisiològic,
des del punt de vista psicològic és més difícil.
Comença pel fàcil!
El somni és un procés fisiològic que té 4 etapes.
L'etapa 1 és la transició entre la vigília i el son.
El cervell passa de produir ones ràpides i breus
a produir ones més àmplies i lentes.
Dura entre 5' i 10'.
A l'etapa 2, la respiració i la freqüència cardíaca
s'estabilitzen i esdevenen regulars.
A més, la persona comença a desconnectar de l'entorn.
Durant aquestes primeres etapes (1 i 2)
es poden produir al·lucinacions
com sentir que caiem, així com
visions de visitants de dormitori: fantasmes, dimonis o extraterrestres
que ens observen a la vora del llit.
Tot i semblar reals, no són més que visions oníriques.
O potser, durant les dues primeres etapes,
els fantasmes, els dimonis i els extraterrestres
aprofiten que estem a punt d'adormir-nos
per sorprendre'ns, no? -No.
I la paràlisi del son?
És quan les persones estan despertes, però no poden moure's, oi?
Sí, i també passa a les dues primeres fases.
Estic dormint al llit, el cervell desperta
però que el meu cos no; es troba paralitzat, sense poder moure'l.
Es deu al fet que el cervell ha relaxat els músculs
per dormir, però la ment està en vigilia.
Normalment, es produeix una sensació d'angoixa,
però no existeix cap perill i, en poc temps,
et depertes o et tornes a adormir.
Abans t'has quedat a l'etapa 2, continua explicant!
A l'etapa 3 els músculs estan relaxats
i la velocitat respiratòria
i la pressió sanguínia són baixes.
Es passa del somni lleuger al profund
i es poden produir els fenòmens de somnambulisme,
com caminar dormint.
O pot s'explica per la hipnosi d'un vampir, no?
Au va!
L'etapa 4 és molt interessant.
El cos s'immobilitza, però el cervell es torna a activar.
La respiració i les pulsacions s'acceleren
i els ulls es mouen ràpidament sota les parpelles.
Això és així perquè durant aquesta etapa es produeixen els somnis.
Aquesta etapa representa el 20% del temps dormit.
Si sumes tots els moments que hem somiat
al llarg de la nostra vida, dona una mitjana de 6 anys somiats!
Després de l'etapa 4, es torna a l'etapa 2
i el cicle es reinicia un altre cop des d'allà.
Això pot passar entre 4 o 5 vegades en una nit.
Els científics saben com es produeixen
els cicles dels somnis,
però no saben el perquè.
Això sí que ho sé!
Per endevinar el futur
o per visitar altres mons, oi?
Hi estic d'acord!
Hi estàs d'acord? Ja t'ho deia jo!
Moltes religions de l'antiguitat,
tenien la creença que els déus
donaven missatges als humans
a través dels somnis.
Per exemple, a l'Antic Egipte
es va escriure el famós "Llibre dels somnis"
amb molts exemples sobre tipus de somnis
i el significat de cada un d'ells.
Al llibre hi ha un llista exhaustiu de somnis.
Per exemple, si somiaves que menjaves una síndria
volia dir que et barallaries.
Si somiaves amb la teva mort,
significava una llarga vida.
Si somiaves que copulaves amb un porc,
volia dir que tindries pèrdues econòmiques.
A més a més, hi havia temples, com ara
el conegut temple de Seti,
on les persones hi anaven a somiar.
Si alguna cosa et preocupava
o tenies dubtes sobre la feina o problemes familiars,
anaves al temple abans de dormir
i feies preguntes als déus sobre les teves preocupacions.
Després, dormies al mateix temple
i, al despertar, explicaves al sacerdot del temple
els somnis que havies tingut
i aleshores ell, els estudiava i t'explicava el seu significat.
A la Bíblia apareix un altre exemple amb l'israelià Josep,
que va interpretar un somni molt estrany del faraó,
després que molts sacerdots no sabessin el significat.
En Josep, que era expert en somnis, el va saber ajudar.
Al somni apareixien 7 vaques magres
que es menjaven 7 vaques grasses
i 7 espigues esquifides
que menjaven 7 espigues grosses.
Josep va interpretar que,
després de 7 anys d'abundància
de blat i de bestiar,
arribarien 7 anys d'escassetat
on el bestiar i conreus minvarien.
I ho va endevinar!
Van emmagatzemar provisions durant 7 anys
i gràcies al somni, Egipte va evitar un episodi de fam.
Què interessant!
Els somnis són l'entrada a un altre món
i la visió del futur
per moltes tradicions espirituals i religions,
com ara, els grecs, els jueus,
les religions precolombines d'Amèrica,
el budisme...
De fet, Maia, la mare del Buda
va somiar amb un elefant blanc de 6 ullals
que se li introduïa al ventre i, 9 mesos després,
va néixer el Buda.
Estic d'acord que els somnis
obren la porta a altres mons,
però jo em referia al món de l'inconscient.
Quan estem desperts, ens reprimim;
reprimim sentiments, tendències i desitjos
que dormits ens són impossibles de tapar
i es manifesten als somnis,
somies en dir i fer coses que despert reprimiries.
Igualment, els impulsos més vergonyosos,
com els sexuals o agressius, es transformen en símbols
que els emmascaren per evitar llevar-nos horroritzats o avergonyits.
Un psicoanalista basa el seu treball
a interpretar els somnis dels pacients:
trobar més enllà de l'aparença,
el significat real del somni.
No ho acabo d'entendre. Em podries dir un exemple?
Per exemple...
En un somni, pateixes una esllavissada
d'un tros de la paret de la muntanya de Montserrat
i t'aixafa. En analitzar-lo, resulta que la teva sogra
es diu Montserrat, com la muntanya...
La por a la sogra seria el significat real del somni.
Aleshores els psicoanalistes interpreten els somnis
com els sacerdots de l'antiguitat!
I per això he vingut, perquè últimament
tinc somnis repetitius estranys i estic angoixat.
-A veure, explica!
A vegades somio
que soc al lavabo i, de sobte, em cauen les dents.
També somio que estic fent una conferència,
però estic despullat davant de públic, tinc vergonya i toco el dos.
Fa dos anys a Catalunya...
Altres vegades somio que volo i soc molt feliç.
També que intento obrir una porta
i no puc, ja que ho faig amb una sardina!
No existeixen interpretacions unívoques,
depenen de cada pacient i la seva experiència vital,
Així i tot, algunes interpretacions poden tenir trets en comú,
com per exemple somiar que et cauen les dents
que pot interpretar-se com problemes a l'hora d'expressar-se,
a l'estar relacionat amb la boca.
Aquesta opció no serà, ja que jo em comunico amb les mans.
-Sí, queda descartada.
També podria ser l'expressió d'una època de canvis,
ja que ens cauen les dents a la infantesa i a la vellesa,
èpoques de canvis.
Potser, estàs vivint un moment de canvi...
Podria ser!
I el somni que estic despullat davant d'un auditori?
Por a ser sincer,
a mostrar-te tal com ets o a revelar un secret?
Podria ser? -Sí, sí.
I volar?
-Necessitat de llibertat?
-Podria ser.
Però el que més em preocupa és el de la sardina!
De la sardina morta i el pany de la porta
ja en parlarem un altre dia.
Et pot ajudar aquest magnífic llibre.
Jo t'aconsello aquest altre.
“La vida es sueño”, un clàssic genial.
Tant de bo fessin una versió teatral en LSC.
A veure si algú s'anima.
Pel·lícula?
"Recuerda" de Hitchcock,
amb decoracions de Dalí.
Molt bona pel·lícula!
Una psicoanalista investiga un crim
analitzant els somnis d'un pacient seu.
Ja que m'has parlat de surrealisme, jo et recomano
una sèrie de curts dirigits per Josep Maria Segimon
i representats per Josep Boronat, titulats: "El Corb". Boníssima!
Però al final no m'has dit què significa el somni de la sardina!
Hi ha somnis que són comuns en totes les persones.
Experts diuen que això és així perquè,
a part de l'inconscient individual,
existeix un inconscient col·lectiu,
tal com afirmava el psicoanalista Carl Jung.
Però, i la sardina?!
Existeix polèmica entre psicòlegs i psicoanalistes envers els somnis
La sardina... la sardina...
Alguns psiquiatres afirmen que no signifiquen res,
que els somnis són les restes d'informació mental
que gràcies als somnis es poden eliminar.
- No em trobo bé...
Com l'esborrament de dades de la paperera de l'ordinador.
Què n'opines?
(Soroll de caiguda)
Ha marxat sense pagar.
Ens veiem el pròxim dia! Gràcies! Adeu!